《子经昔有黄筌玉笋图故人陈众仲题诗其上后为人易去常追忆不已余往借观临之以归郑氏并识以诗》
宋代·胡仲弓

春雷殷殷盎中鸣，箨龙惊起头角狞。斓斑裂土穿石出，长镵斸角津浮玉。

山人嗜之比八珍，画师写生传千春。纤纤翠交烟雨湿，山人叹嗟山鬼泣。

玉堂修撰富才情，歌诗赞画增晶英。春花欲语娇倚槛，蜀锦鲁缟光可鉴。

无端五穷睹揶揄，巧偷当面输陶朱。我从借观弄毫素，座间一夕珠还浦。

自知诗尽劣陈黄，无人豪夺君无藏。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。